|  |  |  |
| --- | --- | --- |
|  | MÁRIA LÉGIÓ **MAGYAR RÉGIÁJA**    84. szám 2016. január |  |

B.ú.é.k. 2015!

Bármerre jársz, boldog legyél,

Otthonodon legyen fedél,

Lelkedben szép zene szóljon,

Dolgos, erős kéz megóvjon,

Oly sok jót és szépet hozzon,

Gazdagságot, derűt vonzzon,

Újesztendő vígan jöjjön,

Jókedv, derű el ne szökjön,

Édes élet reád várjon,

Vágyad is valóra váljon,

El ne veszítsed a hited,

Terved, álmod véghez vigyed!

Ferenc pápa: Isten áldotta boldog új évet kívánok szeretettel:

***Miután beléptünk az Irgalmasság szentévének kapuján, merjünk kilépni a zártságunkból, hogy tudjuk közvetíteni mind azt az irgalmas szeretetet amit a világ vár tőlünk!***

Az **irgalmasság rendkívüli szentéve** a 30. szentév a római katolikus egyház történetében. 2015. december 8-án, a szeplőtelen fogantatás ünnepén, a II. vatikáni zsinat befejezésének 50. évfordulóján kezdődött a Szent Péter-bazilika szent kapujának (Porta Santa) megnyitásával, és 2016. november 20-án, Krisztus király ünnepén zárul.



[](http://4.bp.blogspot.com/-YrxCyU032pQ/VmqVQtpZxWI/AAAAAAAAQRA/VtHZ8ZM3JSQ/s1600/011dae859f5f494d8f2bffb62c356b08-2828d6b097fb47ad9dff12d44b808d42-3.jpg)Ferenc pápa után közvetlenül elődje, XVI. Benedek emeritus pápa is belépett a szent kapun, egykori titkára, Georg Gänswein érsek kíséretében.  
Botjára támaszkodva lépett a küszöbre, majd rövid imádság után belépett a Szent Péter-bazilikába, ahol Ferenc pápa köszöntötte őt, és testvéri kézfogással üdvözölték egymást.

A XI. századtól kezdve kivételes alkalmakkor, vagy amikor az Egyháznak arra különleges oka volt, Rendkívüli Szentévet hirdettek ki a XX. század elejétől:

1904. X. Piusz Szentévet hirdet ki a Szeplőtelen Fogantatás Dogmája meghirdetésének évfordulója alkalmából   
1933. XI. Piusz a Megváltás XIX. centenáriuma alkalmából   
1954. XII. Piusz kihirdeti Szűz Mária Évét   
1967. VI. Pál kihirdeti a Hit Évét   
1983. II. János Pál Szentévet rendel el a Megváltás 1950 éves évfordulója alkalmából   
1987. II János Pál kihirdeti Mária Évét a Legszentebb Szűz tiszteletére

Ferenc pápa január 1-jén, Szűz Mária, Isten Anyja ünnepén megnyitotta a római Santa Maria Maggiore-bazilika szent kapuját. "***Aki nem tud megbocsátani, még nem ismerte meg a szeretet teljességét."***

Azt mondtaamit az ősi Efezus városának hívei mondtak egykor, mi is mondjuk most háromszor: "***Isten Szent Anyja! Isten Szent Anyja! Isten Szent Anyja! Boldog, az Úr irgalmával teli új esztendőt kívánok nektek, mert az Úr megbocsát mindent. Mindent! Nyissátok meg a szíveteket, tárjátok ki a szíveteket, hogy ott öröm legyen, Isten megbocsátásának "***

A magyarországi egyházmegyék is csatlakoztak a világegyház ünnepéhez.

[](http://www.magyarkurir.hu/img.php?id=66146&img=o_gyor2.jpg)[](http://www.google.hu/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwi4v6KbmJDKAhWHfw8KHeqwAMAQjRwIBw&url=http://www.katcsal.hu/hirek&psig=AFQjCNF4HW-ArvVNSgRVMHCz9jyM6E9WFg&ust=1451997952788269)

**Bízzuk ezt az évet az Irgalmasság Anyjára! -** kéri Ferenc pápa

Meggyőződésem, hogy az egész egyház, amelynek olya nagy szükséges van az irgalmasság elnyerésére, hisz bűnösök vagyunk, képes lesz megtalálni ebben a jubileumi évben az Isten irgalmasságának újrafelfedezése és gyümölcsözővé tétele fölötti örömet. Mindannyian arra nyertünk meghívást, hogy ezzel az örömmel nyújtsunk vigaszt korunk minden embere számára. Ne feledjük: Isten mindent megbocsát, és Isten mindig megbocsát. Ne fáradjunk bele, hogy bocsánatot kérjünk. Már mostantól kezdve bízzuk rá ezt az évet az Irgalmasság Anyjára, hogy fordítsa felénk tekintetét és őrködjön lépteink felett: bűnbánati utunk, nyílt szívvel bejárt utunk felett egy év során, amelynek célja, hogy elnyerjük Istentől a búcsút, hogy elnyerjük Istentől az irgalmasságot.

**Urunk Jézus Krisztus,Te, aki megtanítottál minket, hogy irgalmasak legyünk, mint a mennyei Atya, és azt mondtad nekünk, hogy aki téged lát, az Őt látja, mutasd meg nekünk arcodat és mi üdvözülünk.**

A te szerető tekinteted megszabadította Zakeust és Mátét a pénz rabszolgaságából; a házasságtörő asszonyt és Magdolnát attól, hogy boldogságukat csupán egy teremtményben keressék; sírva fakasztotta Pétert a tagadása után, és biztosította a mennyországot a bűnbánó latornak.

Tedd, hogy valamennyien magunkra vegyük szavaidat, melyeket a szamaritánus asszonynak mondtál: Ha ismernéd Isten ajándékát!

**Te vagy a láthatatlan Atya látható arca, azé az Istené, aki mindenhatóságát elsősorban a megbocsátáson és az irgalmasságon keresztül mutatja meg: add, hogy az egyház a világban a Te látható arcod legyen, az ő Uráé, aki dicsőségesen feltámadt.**

Te azt akartad, hogy papjaidat is gyöngeséggel ruházd föl, hogy igaz együttérzéssel viseltessenek azok iránt, akik tudatlanságban és tévedésben vannak: tedd, hogy bárki hozzájuk járul, úgy érezze, hogy Isten várja, szereti őt és megbocsát neki.

**Küldd el Lelkedet és szentelj meg mindnyájunkat általa, hogy az Irgalmasság Jubileuma az Úr kegyelmi éve legyen, és egyházad megújult lelkesedéssel vihesse el a szegényeknek az örömhírt, hirdesse a börtönök foglyainak és az elnyomottaknak a szabadságot, a vakoknak pedig adja vissza látásukat.**

**Mária, az Irgalmasság Anyja közbenjárására kérjük ezt Tőled, aki élsz és uralkodol az Atyával és a Szentlélekkel örökkön örökké**. **Ámen.**

*Ezt az imát kéri szentáldozás után, vagy a szentmise végén, de egyénileg is mimnél többször elimádkozni. A kiemelt rész a rövidebb, általánosabb ima.*

Szent Pio atya testét San Giovanni Rotondóból Rómába hozzák, és 2016. február 8-a és 14-e között a Szent Péter-bazilikában közszemlére helyezik el. **Lám, az irgalmasság rendkívüli szentéve során még Pio atya is Rómába zarándokol!**

2002. augusztus 17.-én **II. János Pál pápa felszentelte Krakkóban az Isteni Irgalmasság templomát.** A pápa által celebrált misét délután öt órakor magyar mise követte, amelyet Katona István püspök atya mutatott be. Az Isteni Irgalmasság Templomában négy nemzet épülő alkápolnáját is megáldotta a Szentatya. Ezekért a kiemelt zarándokhelyen lévő alkápolnákért több nemzet is versengett, végül a számos közös szent tiszteletére a magyar nemzet kapta meg a Magyar-Lengyel Szentek Kápolnáját. A templomban épülő magyarok kápolnájának fővédnöke Orbán Viktorné, Lévai Anikó.

**Benedek pápa beteg - imádkozzunk!**

[](http://3.bp.blogspot.com/-ICzEVdI3w8Q/UWhbFNnUDOI/AAAAAAAAGIg/K9GCXLkFPXo/s1600/Ben.jpg)A Vatikán szóvivője reagált a az Emeritus pápa haldoklásának hírére, és bejelentette, hogy "nem haldoklik, hanem egészségi problémáit idős kora okozza".  
  
Egy spanyol újságíró írta meg, hogy halálán van a pápa. Az újságcikkek nyomán a Vatikán elismerte: a szentatya egészsége valóban nagyon gyenge, és nincs már neki sok hátra.

**„Már nem lesz közöttünk sokáig”** - fogalmaztak közleményükben, amelyben elismerték, hogy visszavonulása óta a 85 éves pápa állapota még inkább leromlott. A Daily Mail szerint **legutolsó nyilvános szereplésein már látszott**, hogy Benedek - eredeti nevén Joseph Ratzinger - **meglehetősen rossz fizikai állapotban van.** A pápa állítólag már lábra sem tudott állni, amikor utódja, Ferenc pápa a minap meglátogatta a római rezidenciáján, a Castel Gandolfóban.

Paloma Gomez Borrero spanyol újságíró korábban azt írta, hogy **Benedek nagyon rosszul van, az elmúlt 15 napban az állapota egészen ijesztően** leromlott, és gyakorlatilag haldoklik. Ezt most megerősítették a Vatikánból érkező hírek.

**Ferenc pápa újévi beszédéből**

Azokról a szavakról van szó, amelyekkel maga az Úr kéri, hogy áldasson meg az ő népe: „Az Úr ragyogtassa fel arcát feletted […]. Az Úr fordítsa feléd arcát” (Szám 6,25–26). Én is ezt kívánom nektek: hogy az Úr tekintsen rátok, és hogy tudjatok örülni annak tudatában, hogy az ő irgalmas, a napnál is ragyogóbb arca mindennap fölöttetek ragyog, és nem ismer alkonyt! Isten arcának felfedezése megújítja életünket! ***Mert ő olyan Atya, aki szerelmes az emberbe, aki nem fárad bele abba, hogy mindig újrakezdjen velünk mindent, hogy megújítson minket.*** De nem ígér mágikus változásokat, nem használ varázspálcát. A valóságot belülről szereti megváltoztatni, türelemmel és szeretettel. Tapintatosan szeretne belépni életünkbe, miként az eső a földbe, hogy az termést hozzon. Mindig vár, és gyengéden néz minket. Ébredéskor mindennap elmondhatjuk: „Ma az Úr rám ragyogtatja az ő arcát.” ....

Kezdjük el megnyitni szívünket, ébresszük fel figyelmünket felebarátainkra. Ez az útja a béke megszerzésének.

Segítsen ebben minket a béke királynője, Isten anyja, akinek ma az ünnepét üljük. A mai evangélium azt mondja Máriáról, hogy „megőrizte ezeket, és elgondolkodott rajtuk szívében” (Lk 2,19). Mikről van szó? Nyilvánvalóan a Jézus születése miatti örömről, de azokról a nehézségekről is, amelyekkel szembe találta magát: jászolba kellett fektetnie fiát, mert „nem kaptak helyet a szálláson” (Lk 2,7), és a jövő nagyon bizonytalannak tűnt. A remények és az aggodalmak, a hála és a problémák: mindaz, mi előfordult az életben, Mária szívében imává, Istennel folytatott párbeszéddé vált. Ez Isten anyjának a titka. És ő velünk is így viselkedik: őrzi örömeinket, és kibogozza életünk csomóit azáltal, hogy az Úrhoz viszi őket.

***Bízzuk anyánkra, Máriára az új esztendőt, hogy növekedjen a béke és az irgalmasság!***

**Részlet Mindszenty József: Édesanya c. könyvéből:**

***A Nagyasszony és nemzete kapcsolata – mint valami népek feletti nemesség és kiváltság – kötelez minket. Ő markolhatóan megmutatta ezer éven át a történelemi eseményekben, hogy gondviselő Édesanyánk; magyarjai is mutassák meg, hogy méltók erre a fölséges kapcsolatra. Az imádság népe legyünk, ne a káromkodásé; a tiszta családi életé és ne a válásé és a szennyes házasságé; az áldozaté és nem a könnyedségé.***

***Így Mária hü és tiszta nemzete nem veszhet el soha!***

**[](http://www.google.hu/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwjlr8LlzpDKAhWDdQ8KHS-gCw0QjRwIBw&url=http://www.taborilelkesz.hu/rovatok/hirek/felkeszules-lourdes-ra&psig=AFQjCNGWKp-FQeGXP7nYHZCrnn6BJX68sg&ust=1452012621515800)Minden rendkívüli szentév lehetőséget ad még több búcsúnyerési lehetőségre**

1. A szokásos feltételek mellett teljes búcsút nyerhet minden hívő, aki áhítattal részt vesz ünnepélyesen kihelyezett, vagy a tabernákulumban őrzött Oltáriszentség előtt végzett szentségimádási ájtatosságon.

2. A szokásos feltételek mellett teljes búcsút nyerhetnek azok, akik a nap végén a tabernákulumban élő Úr Krisztus előtt imádkozzák el a vesperást és kompletóriumot.

Ezt a búcsút elnyerhetik mindazok, akik kötelesek a zsolozsmát végezni (klerikusok, szerzetesek, apostoli társaságok tagjai), de azok is, akik személyes buzgóságból végzik a zsolozsmát.

A teljes búcsú elnyerésének szokásos feltételei: mindenféle bűnös ragaszkodást megtagadó lélekkel végzett szentgyónás, szentáldozás, imádság a Szentatya szándékára.

3. Azok a hívők, akiket betegség, vagy bármi más komoly ok akadályoz abban, hogy templomban vagy kápolnában meglátogassák az Oltáriszentséget, otthon is, vagy bárhol elnyerhetik a teljes búcsút, ha minden bűnös ragaszkodást megtagadva és felindítva a szándékot, hogy amint lehet, elvégzik szentgyónásukat és megáldoznak, lélekben szentséglátogatást végeznek (azaz hívő szívvel rágondolnak az Oltáriszentségben jelenlévő Jézusra és lélekben imádják őt), a Szentatya szándékára elimádkozzák a Hiszekegyet, Miatyánkot, Üdvözlégyet, s hozzácsatolnak egy röpimát a szentségi Jézushoz.

4. Akik ennyire sem képesek, úgy nyerhetik el a teljes búcsút, hogy őszinte vággyal csatlakoznak azokhoz, akik a fenti módokon teljesítik a szükséges feltételeket; és felajánlják az irgalmas Istennek betegségüket és bajaikat, és szándékukban áll, hogy amint lehet, teljesítik a teljes búcsú szokásos feltételeit.

Január 6. vízkereszt napja, amit görög eredetű szóval epifániának is neveznek, Krisztus megkeresztelkedésének ünnepe. A keresztény egyházak közül 2013-tól kezdve a magyar katolikus egyházban is parancsolt ünnep lett vízkereszt, azaz ahogy a katolikus egyházban világszerte, nálunk is kötelező lett a szentmisén való részvétel, függetlenül attól, hogy vasárnapra esik-e az ünnep.

Vízkereszt a karácsonyi ünnepkör záró- és a farsang kezdő napja. A keleti egyházak és a katolikus egyház egyaránt a vízkereszt ünnepétől szentelik meg a vizet. A vízkereszt név is ebből ered.

Vízkereszt ünnepét eddig a január 2. és 8. közti vasárnap tartotta Magyarországon a katolikus egyház, de 2013-től azonban január 6-án ünnepli. Ez a gyakorlatban azt jelenti, hogy ezen a napon a hívek számára kötelező a szentmisén való részvétel.

Mint Török Csaba  [írja](http://www.magyarkurir.hu/hirek/epifania?utm_source=mandiner&utm_medium=link&utm_campaign=mandiner_kereszteny_201601) a Magyar Kuríron megjelent cikkében: a történelmi tények „azt mutatják, hogy ez a január 6-i megemlékezés sokkal ősibb, mint a születés december 25-i ünnepe. Alexandriai Szent Kelementől tudjuk, hogy már a II. század végén megünnepelték egyes gnosztikus csoportok e napon Krisztus megkeresztelkedését, kapcsolódva a pogány misztériumvallások jeles napjához, illetve az egyiptomi hagyományhoz, mely szerint e napon merítettek a Nílus vizéből, s megszentelték azt. Minden bizonnyal az igaz hit védelme vezette az egyiptomi egyházatyákat abban, hogy a III. század során megtisztítsák vízkereszt hittani tartalmát. A IV. század legelejétől kezdve már állandó liturgikus ünnepként ülték meg e napot.”

A görög név – epifánia – annyit jelent: megjelenés. Azaz Jézus színre lépését, Isten kinyilvánulását jelenti. Vízkeresztkor ünnepelték a napkeleti bölcsek látogatását, Jézus megkeresztelkedését a Jordánban és Jézus első csodáját a kánai menyegzőn. A néphagyomány szerint a három napkeleti bölcs neve Gáspár, Menyhért és Boldizsár.

A népszokások szerint ekkor szentelik a sót, a krétát és ekkor van a házszentelés, régebben a mozgó ünnepeket is ekkor hirdették meg – [írja](http://lexikon.katolikus.hu/V/v%C3%ADzkereszt.html?utm_source=mandiner&utm_medium=link&utm_campaign=mandiner_kereszteny_201601) a Magyar Katolikus Lexikon. A lányok számára férjjósló nap volt vízkereszt. Az esti harangszó után a kántálás és a csillagjárás misztériumjátéka volt szokás. Egyébiránt gonoszűző és szerencsevarázsló napként is számon tartották vízkeresztet; időjárásával a tél hosszára, a nyár esős vagy száraz voltára, így a termésre, főleg a bortermésre adott előrejelzést a régiek szerint.

**A szentelmények, különösképpen a házszentelés**

**A karácsonyi ünnepkör szentelményei**

A karácsonyi ünnepet övező egykori sok szentelmény közül napjainkban ezek maradtak meg: Szent János napján borszentelés és vízkeresztkor víz, arany, tömjén, kréta és házszentelés. Természetes is, hogy éppen karácsony legyen a szentelmények ihletője. Hiszen az Ige megtestesülésével megszentelte az emberi természetet, a testünket és a környezetünket képező egész anyagvilágot. Most már az anyag is lehet az isteni jelenlét és kegyelem hordozója.

Hogy a János napi boráldás mikor keletkezett, nem lehet pontosan megállapítani. A pogány kultuszokban mindenesetre volt italáldozat a különböző istenek tiszteletére. Ezeket keresztelhette volna meg az egyház a pogány istenségeket keresztény szentekkel helyettesítve. Miért épp Szent János apostol? A középkori legenda szerint Aristodemus pogány főpap azt mondta Szent Jánosnak, hogy hajlandó hinni Krisztusban, ha János kiürít egy mérgezett borral telt kelyhet, és az nem árt neki. A mérget először két gonosztevőn próbálták ki, akik azonnal szörnyethaltak. Szent János imádkozott, megáldotta a kelyhet, kiitta, és semmi baja sem történt. Mivel ez még nem volt elég a főpapnak, az apostol köpenye ráterítésével feltámasztotta a gonosztevőket. Erre már keresztvíz alá hajtotta fejét a főpap is a vele lévő nagy tömeggel együtt.

Ennek alapján Szent Jánost kehellyel és belőle kimászó kígyóval ábrázolták. A bor az isteni szeretetet jelképezi, amelytől menekül a gonoszság. A pap is a következő szavakkal nyújtotta át a szentelt bort: „Igyátok Szent János szeretetét!” A mai szertartásban azt kérjük, hogy akik isznak a borból, mentesek legyenek minden testi-lelki ártalomtól (gondolhatunk például az alkoholizmusra is), valamint erőt és egészséget nyerjenek.

A vízkereszthez kapcsolódó szentelmények a XV. század táján keletkeztek, amikor is nagy hatást tulajdonítottak nekik: a nyavalyától a fogfájásig minden betegségre jók voltak, utazáson megóvtak az eltévedéstől és a rablóktól, szúrás, ütés és méreg, sőt házösszeomlás ellen is hathatós védelemnek tekintették őket. A karácsony és vízkereszt közötti éjszakákon különösen sokat tömjéneztek a gonosz szellemek elűzésére.

A házszentelés Németországban keletkezett a XVI. században valószínűleg a víz és tömjénszentelés kombinálásából. A szentelt krétával ajtófélfára fölírt betűk: 20+C+M+B+03 eredetileg nem a Háromkirályok nevét fedik, hanem egy áldás szavait: Christus mansionem benedicat (Krisztus áldja meg a hajlékot). Mindezek a szentelések az egész látható természetet jelképezik, mert a három ajándék az öntudatlan teremtményeket képviseli, a ház pedig a családot és így az értelmes teremtményeket. A házszentelés által minden hajlék a kis Jézus otthona lehet, csak kövessük is a Szent Család példáját az egész év folyamán.

**Béla atyánk** - jelenleg Pásztó esperes plébánosa **- Pásztó egész városát megáldotta, Isten fizesse meg jóságát.**

**Házszenteléskori ima – ismeretlen szerzőtől**

Istenünk! Te az emberek üdvözítésére szánt legdrágább titokzatos ajándékaidat a vízből fakasztod számunkra. Add, hogy ez a teremtményed mennyei ajándékaid szolgálatában űzze el a gonosz lelkeket, tartsa távol a betegségeket és hordozza magában az isteni kegyelem hatékony erejét. Lakásunkban akármit is érint, vagy meghint ennek a víznek cseppje, az legyen egészen tisztává minden ártó hatalomtól mentessé. Ne üthessen tanyát ott a gonoszlélek, ne verjen gyökeret a rontás szelleme. Szűnjék meg a belopakodó sátán minden cselszövése**.** Távozzék minden titkos kór, ami a ház lakóinak épségét, vagy nyugalmát veszélyezteti. Add, hogy szent neved segítségül hívásával, kért épségük és üdvösségük minden támadással szemben védelmet nyerjen. Krisztus, a mi Urunk által. Ámen.

[](http://www.google.hu/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwjcxfmr0ZDKAhWBJw8KHSpkDfsQjRwIBw&url=http://katolikusokeloforuma.network.hu/blog/katolikusok-elo-kozossege-blogja/filter/month/2012-01&psig=AFQjCNFYDhC8Qxg6g_RsT9FA1tSHH1QKtw&ust=1452012953383606)

**Pietrelcinai Szent Pio áldja meg az otthonaitokat**

Áldunk téged Urunk, mert lehetővé tetted Fiadnak, hogy emberré váljon és családi környezetben nőhessen fel osztozva annak örömén és bánatán. Nézz le e ház családjára, melyhez a segítségedet kérjük. Védelmezz és őrizz minket Pietrelcinai Szent Pio közbenjárásával, hogy az áldásoddal bőségben és harmóniában élhessünk és tanúbizonyságot tegyünk a világban dicsőségedről a szent neved közbenjárásával. Kérjük ezt a mi Urunk Jézus Krisztus által. Ámen.

„ A szent család soha ne vegye le rólad és családodról szerető tekintetét; alakítsátok magatokat a szent család mintájára és véget nem érő lelki békében és áldásban lesz részetek.”

**A svájci szépségkirálynő vallomása**

„A szépség Isten felé tör. A vallás olyan, mint egy legombolyítható fonal, amely által megérthetjük a különböző korok gondolkodását.” Nem könnyű elhinni, hogy egy 22 éves szépségkirálynő szavai ezek. Lauriane Sallin, az idei svájci szépségkirálynő az elmúlt hetekben több lapnak is formabontóan nyilatkozott.

A szépségkirálynő, aki Fribourg egyetemének művészettörténet és francia szakos hallgatója, lelkiségéről, katolikus hitéről, Isten-képéről, egyházáról beszélt. De nem titkolta kételyeit, kérdéseit, amik állandó gondolkodásra, fejlődésre ösztönzik.

A hitem folyamatos és hosszú keresés, gondolkodás, tanulás eredménye, s életem nagy megpróbáltatásai alatt érlelődött. Ezek között meghatározó volt pár hónappal ezelőtt nővérem halála. Személyes életemben már régóta teszek fel egzisztenciális kérdéseket, hitem pedig filozófiai olvasmányaim, Arisztotelésztől Descartes-ig, majd Szent Lukács evangéliumának tanulmányozása alatt kristályosodott ki bennem – vallja meg Lauriane Sallin.

Különösen a boldogság foglalkoztatott agydaganatban szenvedő nővérem hosszú betegsége alatt. Lehetséges-e a boldogság mindenek ellenére? Több fázison mentem át. Nem gondolnám, hogy Istennek közvetlen köze lenne nővérem halálához. Kérdés, hogy milyen Istenről is beszélünk. Számomra Isten lehetőség. Ő az, aki segít, hogy felülmúljuk magunkat. Nem tudok elképzelni egy büntető Istent. Ha Isten létezik, akkor messze felülmúlja a büntetést – hangsúlyozza a szépségkirálynő.

A játékszabályok teljesen világosak: élünk, és mindnyájunknak meg kell halni. A halál az élet részét alkotja. A tragédia nem a halál tényében van, hanem az a baj, hogy hazudunk, a fejünkbe véssük, hogy nem szabadna valakinek meghalnia 24 évesen. 14 voltam, amikor testvérem megbetegedett. Jó úgy közelíteni a kérdéshez, mint egy gyerek, aki szembenéz a dolgokkal, és megkockáztatja, hogy ez fájni fog, de ez ellen a félelem ellen nem védekezik azzal, hogy hazugságokkal ámítja magát. A világ azt állítja, hogy normálisan idősek halnak meg, szociális otthonokban. Ez nem igaz! Amikor nővérem beteg lett, nem volt kérdés, hogy kinek a hibája ez. Egyszerűen megpróbáltunk az utolsó pillanatig valóban élni. A jelen pillanat a haldoklás volt, a hit segített távolságot venni a látható dolgoktól, messzebbre tudtam tekinteni. Akkor lett világos számomra, hogy „minden emberben Isten országának egy darabja él” – szögezi le.

Némely gondolkodó azt vallja, hogy a boldogság fogalma nem létezik. De ha ez így van, akkor miért élünk? Hiszem, hogy a boldogság lehetséges, de pontosítani kell, mit is értünk ezen. Személy szerint én a keresztény hit néhány alapelve szerint közelítek ehhez: a tisztelet, a felebarát szeretete az.

(Nem azé, aki 6000 kilométerre van tőlem, hanem a magamhoz közel levőké, akik mellettem élnek.) Nem lehetek boldog, ha csak magamra gondolok. A bocsánat szintén fontos. Húsvétkor úgy mentem el misére, hogy nagyon haragudtam valakire. Életemben először mondtam el úgy a Miatyánkot, hogy valóban arra gondoltam, amit kimondok. „Bocsásd meg a mi vétkeinket, miképpen mi is megbocsátunk az ellenünk vétkezőknek.” Ekkor vettem észre, hogy választás előtt állok. Továbbra is gyűlölhetem ezt az embert, ellehetetlenítve helyzetét. De ez egy végtelen folyamat. Örökké utálhatunk valakit. Én a bocsánat lehetőségét választottam, nem akartam gyűlölködő lenni – nyilatkozta a szépségkirálynő.

Azt gondolom, ha az egyház nem beszél konkrétan azokról a dolgokról, amik ma a világban zajlanak, akkor haszontalanná válik. Ebből a szempontból szerencséje van Ferenc pápának. Olvastam a Laudato si’ enciklikáját, s nagyon érdekesnek találtam az ökológiai felfogását. Ferenc pápa túllép azon a szerepkörön, amit a pápákra szokás kiosztani. Ő szabadon mer gondolkodni, nem akar tetszeni. Figyelemmel nézi, mi zajlik a világban, és próbál tenni valamit ezzel. Néha mozdulatlan és passzív képünk van az egyházról. Ő pedig aktív, mozgásba viszi a dolgokat. Neki köszönhetjük, hogy újragondoljuk a család helyzetét, abban az állapotában, ahogy napjainkban létezik, és nem aszerint, hogy némelyek milyennek szeretnék.

A keresztény hit felforgató erő. S ez engem erősen motivál: ellenkező, szembeszálló természet vagyok. Szeretném átadni a gondolkodás szabadságát. Sokan csupán alapból fogadnak el dolgokat vagy szállnak szembe velük, anélkül, hogy meg tudnák magyarázni ennek okát. A hit, vallás témájában az egyszerű megoldás, hogy agnosztikusnak valljuk magunkat. Ez korunk egyik jellemzője, ami megakadályozza, hogy értelmezzük saját magunkat. Attól kezdve, hogy nem hiszünk Istenben, már nincs is szükségünk rá, hogy megmagyarázzuk, kik is vagyunk, miért teszünk valamit. Gondolkodni kell. Nyitottnak lenni. Nem birtoklom egyedül én magam az igazságot, lehet, hogy egy ateistának van igaza. Az én felelősségem, hogy ne hagyjam abba a gondolkodást – hívja fel a figyelmet a szépségkirálynő.

A formák harmóniája és a szépség mindig vonzotta és pihentette a szemet. Egyre jobban szeretném megérteni, mi is a szépség. Ehhez túl kell lépni a formák világán. Testem csak hordozója a szépségnek. Számomra a szépség a harmóniához vezető út. Az optimális állapot felé tendál. Isten felé mutat. Igyekszem kicsit olyanná válni, mint az allegória, hogy tovább vezessem az embereket – vallja meg Laurine Sallin.

Forrás: Cath.ch svájci katolikus honlap

**[](http://1.bp.blogspot.com/-1IqsnEDpClk/Vnqc_jClm9I/AAAAAAAAQZY/lp8mRFFxlVA/s1600/J_jozsef4.jpg)Milyen, a jó férj?**

Amilyennek Isten megálmodta: Hajtsátok uralmatok alá a föl­det és népesítsétek be!

Az igazi férfi Isten munkatársa: teremtő és gondviselő. Munká­ja Isten teremtő művének folytatása. Gondoskodása Isten gondvi­selésének képviselete. Ura a teremtésnek, nem szolgája és rabja. Nem lehet rabja sem a technikának, sem a kényelemnek, sem sál­ját alantas vágyainak. Ura és parancsolója önmagának, hogy ura és parancsolója tudjon lenni a dolgoknak, méltó feje a családnak.

A házasélet teremtő élet. Nem válhat apró piszkosságok bar­langjává. A talpig férfi felelősnek érzi magát azért, hogy benépesítse a földet, de azért is, hogy kikkel népesítse be. Annyi gyerme­ket vállal, amennyiért felelősséget tud vállalni. És valóban vállal­ja a felelősséget értük. Nem háríthatja a nevelés gondját felesé­gére, még kevésbé a nagymamára. A nő egész lénye inkább a gyermek testének gondozására van beállítva, és rendszerint el is akad annál. A szellem, a jellem, a lélek nevelése elsősorban az apa fel­adata. Az értelem, az objektív normák, az erkölcs képviselője első­sorban a férfi. Ugyancsak ő az önfegyelemre való nevelés, az esz­ményadás, a lelkesítés mestere. Az apa puszta magatartása többet számít gyermekei alakításában, mint az anya minden igyekezete. A gyermek jellemét és vallásosságát elsősorban az apától kéri számon Isten. Az apa nem mondhat le, az anya javára sem! A legnagyobb tragédia az eltékozolt élet. Úgy dolgozz csalá­dodért, úgy kormányozd, úgy vezesd, neveld, úgy szeresd, hogy egy pillanatig se kelljen úgy érezned, hogy hiába éltél.

**[](http://4.bp.blogspot.com/-sz1xDm0Trsg/VnqdOnWK0TI/AAAAAAAAQZg/9TyiOSx8vt0/s1600/David_Gerard_Prado_Virgin_Child.jpg)Milyen legyen a jó feleség?**

Amilyennek Isten megálmodta: A férfi segítője és társa. Nem játékszer, nem cseléd, nem zsarnok. Nem lehet pusztán a férfi vágyainak kielégítője. Isten az asszonyt az élet anyjának akarja. Aki játékszerré süllyed, azt elveti a Teremtő. És nem csodálkozhat, ha elvéti férje, mihelyt ráunt, vagy már nem vonzó játékszer.

Cseléddé degradálja saját magát, akinek egyetlen gondja a csa­lád testének és anyagi ügyeinek ápolása. A dolgozó nő is kéresse az alkotás örömét, otthonában is, munkahelyén is.Azután kérjen részt férje gondolataiban, alkotó terveiben, szellemi életében, szórakozásaiban. Érdeklődjék, ösztö­nözzön, lelkesedjék, bátorítson, csüggedésben támasza legyen. így válik nélkülözhetetlenné. És nem ez számára a legfontosabb?

Zsarnok nőuralom? Elveszett asszony az, akinek sikerül a papucskormány- zás megteremtése. Megöli saját szerelmét, a legszebb érzést. Mert csak úgy tudja szeretni a férfit, ha becsülni is tudja, ha felnézhet rá, ha erősebbnek érzi. Aki boldog feleség akar lenni, az ne maga alá gyűrni próbálja férjét, inkább segítse arra a posztra, amelyre Isten állította, segítse valóban fejévé lenni családjának.

Aki jó férjet akar, igyekezzék minél jobb feleség lenni!

[Darvas Kozma József](https://www.blogger.com/profile/17543730783575011388) atya, Csíkszeredai Curia lelkivezetője

**Gyermekeimért, az Őrangyalukhoz**

Gyermekeim Őrangyalai,

rátok bízom enyéimet,

mikor én már nem őrizhetem, nem vezethetem őket.

Védjétek meg őket ma és minden nap minden testi és lelki bajtól,

hogy megmeneküljenek a rossztól.

Ébresszétek fel lelkiismeretüket a kísértések idején,

és erőtökből kölcsönözzetek támaszt nekik a lankadás óráján.

Szent angyalok,

kik örökké az Úristen színe előtt jártok,

kérjétek az Istent, hogy mindent jóvégre vezessen családunkban,

hogy mi, akik összetartozunk,

majdan veletek együtt dicsérhessük és imádhassuk Őt. Ámen

**Reményik Sándor: Valaki értem imádkozott**

Mikor a bűntől meggyötörten   
A lelkem terheket hordozott   
Egyszer csak könnyebb lett a lelkem   
Valaki értem imádkozott.   
 Valaki értem imádkozott,   
Talán apám, anyám régen?   
Talán más is, aki szeret.   
Jó barátom vagy testvérem?   
 Én nem tudom, de áldom Istent,   
Ki nékem megváltást hozott,   
És azt, aki értem csak   
Egyszer is imádkozott.

**Ezt a levelet interneten több keresztény testvérünktől megkaptam. Először - elolvasás előtt - csodálkoztam, mit akar ez a levél, miért annyira érdekes, - így utólag - hogy Amerikában mit tesznek, de aztán fontosnak találtam.**

Tisztelt Barátaim!

A Fehér Ház a karácsonyfát - első alkalommal -, Karácsonykor "Ünnepi Fá"-nak nevezte. Ez a tény arra késztette a CBS műsorvezetőjét Ben Steint, hogy megírja a lenti cikkét. Úgy gondolom, ezek a gondolatok mindenhol érvényesek.

Az itt leírt eszmefuttatáson mindnyájunknak érdemes elgondolkodni...

A következőket Ben Stein írta és olvasta fel a CBS rádió vasárnapi kommentárjában.

Bevallom:

Zsidó vagyok és minden egyes ősöm is zsidó volt. És engem nem zavar egy csöppet sem, ha az emberek ezeket a gyönyörűen kivilágított, feldíszített fákat, Karácsonyfának nevezik. Nem érzem magam fenyegetve. Nem érzem, hogy meg lennék különböztetve. Ezek a fák azok, amik: Karácsonyfák.

S egyáltalán nem zavar, amikor az emberek 'Boldog Karácsony'-t kívánnak nekem. Nem gondolom, hogy megaláznának, vagy gettóba akarnának csukni. A tény az, hogy valamiképpen kedvelem is. Azt bizonyítja nekem, hogy mi mindannyian testvérek vagyunk, akik együtt ünnepeljük az évnek ezt a boldog időszakát. S egyáltalán nem zavar az sem, hogy egy jászol-jelenet van felállítva az egyik forgalmas útkeresztezésben, közel a tengerparti házamhoz, Malibu-ban. Ha az emberek egy betlehemet akarnak, az ugyanúgy rendben van számomra, mint a Menorah néhány száz yardnyira arrébb.

Nem szeretem, ha piszkálnak amiatt, hogy zsidó vagyok és ugyanúgy nem gondolom, hogy a keresztények kedvelik, ha piszkálják őket azért, mert keresztények. Gondolom, az istenhívők belefáradtak és belebetegedtek a piszkálások időszakaiba. Fogalmam sincs, honnan származott ez az "Ünnepi Fa" ötlet, miután Amerika kifejezetten ateista ország.

Vagy akár kifejezhetem másképp is: honnét jött az ötlet, miszerint imádnunk kell a hírességeket, de tilos Istent imádnunk? Viszont sokan vagyunk akik elgondolkodnak azon, honnan jönnek ezek a hírességek, s hova lett az az Amerika, amit mi ismertünk...

Billy Graham (a prédikátor) lányát interjúvolták az Early Show-n és Jane Clayson (a riporter) ezt kérdezte: 'Hogyan lehetséges, hogy Isten engedte, hogy ilyesmi (Katrina hurrikán) megtörténjék?' Anne Graham egy rendkívül mélységes és éles elméjű választ adott. Azt mondta, 'Úgy hiszem, Isten mélyen elszomorodott emiatt, ahogy mi is, de évek óta mondjuk Istennek, hogy takarodjék ki az iskoláinkból, takarodjék ki a kormányzatunkból és takarodjék ki az életünkből. S mivel, úgy vélem, Ő egy igazi úriember, végül csendben kihátrált. Hogyan várhatjuk el Istentől, hogy áldását adja ránk és védelmezzen minket, ha mi azt követeljük Tőle, hogy hagyjon minket békén?'

A legutóbbi események fényében... terrorista támadások, iskolai lövöldözések, úgy gondolom, hogy ez akkor kezdődött, amikor Madelaine Murray O'Hare (megölték, tetemét néhány éve találták meg) arról panaszkodott, hogy nem akar imádkozást az iskoláinkban, és mi azt mondtuk, rendben van. Aztán valaki azt mondta, jobb, ha nem olvassuk a Bibliát az iskolában. A Biblia mondja: ne ölj; ne lopj és szeresd felebarátodat, mint tenmagad. És mi azt mondtuk, rendben van.

Aztán Dr. Benjamin Spock azt mondta, ne fenyítsük gyerekeinket, amikor csintalankodnak, mert kicsiny személyiségük eltorzul és meglehet, hogy megrongáljuk önbecsülésüket (Dr. Spock fia öngyilkos lett). Azt mondtuk, egy szakember kell, hogy tudja, miről beszél. És mi azt mondtuk, rendben van.

Most meg azt kérdezzük magunktól: miért van az, hogy

- a gyerekeknek nincs lelkiismeretük,

- miért nem tudják, mi a jó és mi a rossz,

- és miért nem zavarja őket, ha idegeneket ölnek, akár osztálytársaikat, vagy önmagukat?

Valószínű, ha hosszan és elég keményen elgondolkodunk ezeken, lehet, hogy végül is rájönnénk. Úgy vélem, nagy része van ebben, annak, hogy 'AZT ARATJUK, AMIT ELVETÜNK'.

Vicces, milyen egyszerű az embereknek megvetniük Istent, aztán azon csodálkozni, hogy miért halad a világ a pokolba.

Vicces, mennyire elhisszük, amit az újságok mondanak, de megkérdőjelezzük, amit a Biblia mond.

Elgondolkodtató, hogy email-en küldünk 'vicceket', amelyek aztán futótűzként terjednek, de ha valós üzeneteket kezdünk küldeni, amelyek az Úrra vonatkoznak, az emberek kétszer is meggondolják, mielőtt megosztják azokat.

Elgondolkodtató az is, hogy fajtalan, durva, vulgáris és obszcén cikkek mennek át szabadon a világhálón, de nyilvános vita Istenről tilos az iskolákban és a munkahelyeken.

Tetszenek már nevetni?

Vicces, ha ezt az üzenetet netán továbbítod, szelektálsz: nem küldöd sokaknak a címlistádon, mert nem vagy biztos, miben hisznek, vagy éppenséggel mit gondolnak rólad, hogy ilyesmit küldesz.

Ugyancsak vicces, hogy jobban aggódunk amiatt, amit mások gondolnak rólunk, mint amiatt, hogy Isten mit gondol rólunk.

Küldd tovább, ha úgy gondolod, van értelme: mindenkinek. Ha nem, csak dobd el... senki nem fogja tudni, hogy így tettél. De, ha kidobod ezt a kis elmefuttatást, ne dőlj hátra a székedben és panaszkodjál arról, milyen rosszul alakul a világ.

Megbecsüléssel, őszintén és tisztelettel: Ben Stein

**Ferenc pápa elismerte a Teréz anya szentté avatásához szükséges csodát**

**december 17-én, születésnapja délutánján, és ezzel megnyitotta az utat a szentté avatáshoz – adta hírül a Vatikáni Sajtóközpont.**

A Szentatya december 17-én magánkihallgatáson fogadta Angelo Amato bíborost, a Szentek Ügyeinek Kongregációja prefektusát, és engedélyezte újabb dekrétumok – köztük Kalkuttai Teréz anya, a Szeretet Misszionáriusai Kongregáció alapítója szentté avatási dekrétuma  – kihirdetését. A szentté avatás pontos dátumát még nem közölték: feltehetően az irgalmasság szentévében, /tehát idén/ szeptember 4-én kerül majd sor a szertartásra.

A csodás gyógyulás 2008. december 9-én történt. Egy akkor 35 éves brazil férfi állapota véglegesen leromlott, a diagnózis ez volt: többszörös agytályog, elzáródás következtében kialakult hidrokefalusszal. Végeztek már rajta veseátültetést, immunrendszert gyengítő szereket kapott. Kritikus állapotba került, nem sok esélye volt annak, hogy a hatástalan kezelés után műtét nélkül életben maradjon.

Tavaly december 10-én mondta ki egyhangúlag az orvosi bizottság, hogy a gyógyulás tudományosan nem megmagyarázható. A teológusokból álló bizottság álláspontja is egyöntetű volt: ők arról nyilatkoztak, hogy egyértelmű ok-okozati kapcsolat van Teréz anya segítségül hívása és a hirtelen gyógyulás között. Idén december 15-én nyilvánított véleményt a Szentek Ügyeinek Kongregációja püspöki és bíborosi bizottsága, ők is egyöntetűen pozitív véleményt fogalmaztak meg.

A férfi mérnök volt, betegsége előtt nem sokkal nősült. 2008 első hónapjaiban kezdődött a kálváriája: az év végére nyolc agytályogot diagnosztizáltak nála. A kórházi kezelés hatástalan volt, az eredményei az agyvíz termelődése miatt egyre rosszabbak lettek. Műtét nélkül minden valószínűség szerint meghalt volna. December 9-én vitték a műtőbe, ekkor már kómában volt. Technikai okok miatt azonban a műtétet nem kezdték el. Amikor a sebészorvos fél óra múltán visszatért a műtőbe, meglepődve tapasztalta, hogy a páciens ébren van, ül, tünetmentes, teljesen a tudatánál van, és azt kérdezi tőle: „Mit keresek én itt?” Az orvos így vallott az esetről: „Soha nem láttam ehhez hasonlót, tizenhét éves praxisom során a hasonló esetekben mind meghaltak a betegek. Nem tudok tudományos, orvosi magyarázatot adni rá.” A vizsgálatok megerősítették, hogy a betegség rövid idő alatt elmúlt, minden következmény nélkül, a gyógyult férfi újra munkába állt, és folytatta korábbi életét.

A tanúvallomások bizonyítják, hogy számos imádságban fordultak a beteg gyógyulásáért Teréz anyához, különösen műtétje tervezett napján. Felesége – amikor látta, férje állapota milyen súlyos – azt kérte ismerőseitől, imádkozzanak az általa annyira tisztelt boldoghoz: „Mondjátok meg Teréz anyának, hogy gyógyítsa meg!” A műtőben való várakozás félórányi idejében éppen egy pappal és családtagokkal fohászkodtak Teréz anya közbenjárásáért a kórházi kápolnában.

Teréz anya tevékenységét az egész világon elismerték, 1979-ben megkapta a Nobel-békedíjat. 1997. szeptember 5-én halt meg. 2003. október 19-én avatta boldoggá II. János Pál pápa.



Bátonyterenyén a Szent Antal kápolnában található ez az országban /talán a világban is/ egyedülálló harang, melyet Zahar Béla atya, a Mária Légió országos lelkivezetője, az akkor ottani plébános atya készíttetett.

3 harangja van

**Mária Légió Királynője harang**

56 kg-os, 46 cm alsó átmérőjű, g2 alaphangú. Gombos Miklós öntötte Őrbottyánban 2002-ben.

Felirata:

**"MÁRIA LÉGIÓ KIRÁLYNŐJE, A MENNYEI ANGYALOKKAL EGYÜTT SEGÍTSD NEMZETÜNKET, VÁROSUNKAT AZ ÚJ ÉVEZREDBEN. MACONKA, 2002."**

"ÖNTÖTTE GOMBOS MIKLÓS HARANGÖNTŐ MESTER ŐRBOTTYÁNBAN."

Másik oldalon:

**"A M. L. ALAPÍTÁSÁNAK 80. ÉVFORDULÓJÁN.**

**LEGIO MARIAE."**

**Jegyzőkönyv**

**Készült Érsekcsanádon 2015. december 5-én a „Magyarok Nagyasszonya” comitium 54. ülésén**

1. A szentlélek segítségül hívása. Bevezető imát mondtunk a kézikönyvből
2. Fájdalmas rózsafűzért imádkoztuk, folytattuk az imát a Catenaig
3. Erzsike testvér köszönti a testvéreket és a Szűzanyát. Ismerteti a Régia információit. Ferenc pápa meghirdette irgalmasság rendkívüli szentévét, mely december 8-án a Szeplőtelen Fogantatás ünnepén veszi kezdetét, a Szent Péter Bazilika szent kapujának megnyitásával, és 2016. november 20-án, Krisztus Király ünnepén zárul. Gyakran végezzük az Irgalmasság imáit és gyakrabban olvassuk a Szentírást. Kérik a testvéreket, hogy minél többen végezzék el a 33 napos lelkigyakorlatot. Máriabesnyőn a Téli Iskola 2016. március 14-17-ig lesz. Erzsike testvér kéri a curiákat és prasediumokat, hogy a januári comitium ülésre a statisztikai lapokat kitöltve hozzák el. Bajaszentistváni testvérek minden hónap második csütörtökén virrasztásra várják a testvéreket
4. Lelki olvasmány: a 305. old. 39. fejezet 1. pontjából „Az angyali üdvözlet is utal Mária kulcsfontosságú szerepére” kezdődő rész
5. Jegyzőkönyv felolvasása és jóváhagyása
6. Pénztárállás
7. Igent mondtunk a Szűzanyának
8. Prasediumi beszámolók

**Baja-Belváros**

Szentségimádásokon vesznek részt. Zarándoklaton voltak Vodicán és Hercegszántón. Részt vettek az üldözött keresztényekért meghirdetett Országos imanapon. Októberben rózsafüzért imádkoztak és litániákon vettek részt. Kilencedeket imádkoznak. Tagjai a templomi énekkarnak, egyházi ünnepeken énekelnek. Halottak napján a sírszenteléseken együtt imádkoztak és énekeltek a plébánosukkal. Minden hónap második csütörtökén a Bajaszentistváni Imacsoport által kezdeményezett virrasztáson vesznek részt. Szentmise szolgáltatást kérnek különböző szándékokra. Betegeket látogatnak kórházban és otthonaikban. Rózsafüzért imádkoznak velük. Kérésükre papot hívnak. Alkalmanként Csodásérmét, rózsafüzért, Légiós újságot és imalapokat osztogatnak.

Templomi szolgálatban, ministrálást, perselyezést, irodai munkát, alkalmanként sekrestyési feladatokat végeznek. Segítettek a Vodicai kápolna és környékének takarításában. Plébánián, papi összejöveteleken, egyházközségi ünnepeken vállalják a vendéglátó szerepét.

**Kelebia**

Zarándoklaton voltak Vodicán. Virrasztáson vettek részt Budapesten a Szent István bazilikában. Októberben naponta rózsafüzér imádkozáson voltak. Szentmisét kérnek különböző szándékokra. Imádkoztak a párizsi merénylet áldozataiért. Betegeket látogatnak és segítenek. Adventben a rorátékon vesznek részt.

**Csikéria**

Szent misék előtt rózsafüzért imádkoznak. Budapesten a Szent István bazilikában virrasztáson vettek részt. Októberben mindennap rózsafüzért imádkoztak. Zarándoklaton voltak Mátraverebély-Szentkúton, Talloskúton és Vodicán. A zarándoklatok szervezésében is részt vettek. Szentmise szolgáltatást kérnek különböző szándékokra. Az imaórát beteg testvére otthonában végzik, mert kora és betegsége miatt nem tud közlekedni. Templomi szolgálatban felolvasást végez. Folyamatosan végzi a kerti munkákat. Gyűjti az egyházi hozzájárulást. Adventben rorátén vesz részt. A templomkertben Adventi koszorút helyeztek el. Készítik a Betlehemet és a Templomkertben feldíszítik a mindenki karácsonyfáját.

**Bajaszentistván**

Naponta szentmiséken vesznek részt, szentmisék előtt rózsafüzért imádkoznak. Zarándoklaton voltak Vodicán. Szerettek volna bekapcsolódni a budapesti Szent István bazilikában tartott „Virrasztás Magyarországért” engesztelésbe. Ezt most sikerült megvalósítani, templomuk Szent István ereklyét kapott. Az ereklye előtt 2015. október 8-án tartották az első engesztelést. Továbbiakban minden hónap második csütörtökére tervezik. Havonta szentmise szolgáltatást kérnek különböző szándékokra. Adventben hajnali miséken vesznek részt. Temetések előtt rózsafüzért imádkoznak. Betegeket látogatnak. Sírokat gondoznak. Rendszeresen részt vesznek a templom takarításában és díszítésében. Rendbe tartják a plébánia előtti kertet.

9. Erzsike testvér megköszöni a beszámolókat

10. Catena elimádkozása, allocutió

11. Befejező ima

12. Erzsike testvér megköszöni a részvételt

13. Szeretettel hívja a testvéreket 2016. január 9-én a következő comitium ülésre.

2015. december 5. Klára testvér

**Beszámoló**

**A zalaegerszegi ”Szűz Mária Szeplőtelen Szíve „**

**Comitium munkájáról**

Szeretettel köszöntöm a Szűzanyát , Béla atyát, a Regia vezetőségét és a jelenlévő testvéreket. Legutóbbi beszámolónk júniusban volt az azóta eltelt rövid időszakról szeretnék számot adni.

Főbb területeink továbbra is a Szociális Otthonok, Gondozó házak, kórházak krónikus és ápolási osztályai. Itt látogatunk, imaórát tartunk, áldoztatunk. Mozgásukban korlátozott betegeket tolókocsiban kitoljuk az imaórára. Rendszeresen járunk engesztelni minden hónap 13.-án a zalaegerszegi Kertvárosi templomba, Homokkomáromba, Sümegre. Szentségimádásokon veszünk részt, imáinkat felajánljuk az ifjúságért, elsőáldozókért, bérmálkozókért. Tagjai vagyunk Rózsafüzér Társulatnak, Jézus Szentséges Szíve családjának. Mária ünnepek előtt Jerikót imádkozunk. Templomainkat, kápolnáinkat rendszeresen testvéreink tarják rendbe, takarítanak díszítenek, mossák cserélik a terítőket,összeszedik az Egyházközségi hozzájárulást, bejegyzik a szentmise szándékokat, sekrestyési feladatokat látnak el, szentmiséken ministrálnak,felolvasnak. Amelyik templomunkban nincs kántor ott a szentmiséken az éneket is ők vezetik. Több településen testvéreink tartják rendben az útszéli kereszteket, szobrokat, környéküket gyomtalanítják, rendszeresen friss virágot visznek a vázákba.

**Július és augusztus hónapban:** Csatárban szentmise keretében nagymama találkozót tartottak a szentmise végén a praesídium tagjai kis agapéra várták a nagymamákat. Szomorú szívvel vettük a hírt,hogy több településünkön is meg kell válnunk lelki vezetőnktől mert új díspozíciót kaptak, elbúcsúztattuk őket , új lelki vezetőinket pedig szeretettel vártuk.

**Október hónapban:** Testvéreink is részt vállaltak templomainkban a rózsafüzér előimádkozásában.

**November hónapban:** Elhunyt légiós testvéreinkért szentmisét mondattunk. Temetőket látogattunk elhagyott sírokon is gyújtottunk egy- egy gyertyát és imádkoztunk az ott nyugvók lelki üdvéért.

**Terjesztés:** Több helyen is próbálkoztunk, de sajnos nem jártunk sikerrel. Amikor meghalják a testvérek a szabályokat pl jegyzőkönyv, pénztár azonnal hátat fordítanak. Ha egy- egy praesídiumhoz csatlakozik valaki csak maximum 2-3 alkalommal van ott az imaórán és már negyedszerre nem is jön. Ha kérdezzük hol volt, csak a vállát vonogatja és azt mondja neki ennyi elég volt.

Kérjük a Szűzanyát járjon közbe Szent Fiánál árassza el kegyelmével a még meglévő csoportjainkat, kérjük a segítségüket további munkánkra.

**Zalaegerszeg:2015.12.12**

*Zsófi testvér*

**KIÁLTÁS**

Ima a nemzetért kegyhelyekről



A Szentírás beszámol arról, hogy ha egy ember, vagy egy közösség nagy bajban van, akkor teljes erejéből az Úrhoz kell kiáltania. Így kiáltott Istenhez az ellenségtől szorongatott nép, a babiloni fogságban sínylődő közösség, és így kiáltott Krisztushoz a vak Bartimeus is (vö. Bír 3,9; 1Kir 8,48-51; Mk 10,47). Isten ezt a mélyből feltörő kiáltást meghallgatja.

Nemzetünk, és az egész nyugati kultúrkör sok szempontból belső válságot él át. Sokakban eluralkodott az elkeseredés, a reménytelenség. Sok embernek nincsenek eszményei, amelyekért őszintén tudna lelkesedni. Sok embert kísért a belső üresség, sivatag érzése (vö. XVI. Benedek pápa: Ubicumque semper).

A Czestochowa-i pálos szerzetesek a kommunista diktatúra legkeményebb éveiben elindítottak egy esti imádságot, amelyet 'Apel'-nek (szólítás-nak, sorakozó-nak) neveztek. Az imádság szólt egészen konkrétan Wyszyński bíborosért, de az egész népért is. Az ima a hitet és az összetartozást kifejező énekekből, egy szentírási részből és annak magyarázatából, egy tized rózsafüzérből, és egy záró áldásból állt. Az imádság egyre terjedt, a rendszerváltozás után pedig a televízió is közvetíteni kezdte. Sok családi otthonban esténként a TV segítségével bekapcsolódva a Czestochowa-i Apel imádságba, az egész család együtt szólítja az Istent.

A magyar népnek is elemi szüksége lenne arra, hogy Istenhez kiáltson. A Mária Rádió ezért Hamvazószerdától (február 22.) minden este nyolc órától közös imádságot indított anyaországi és határon túli Mária-kegyhelyekről.

A közös ima jeleként, aki teheti, egy mécsest tegyen ki az ablakába, kifejezve ezzel, hogy abban az otthonban Krisztus, a Világ Világossága jelen van.

A Mária Rádió műsora 19:55-kor imára hangoló gondolatokkal kezdődik. Az adást az erdélyi és a délvidéki Mária Rádió is sugározza.

Az imaközvetítésbe bekapcsolódni szándékozó (pap által vezetett) közösségek a következő e-mail címen jelentezhetnek: **info@mariaradio.hu**

[**1500 éves bazilika romjait találták meg a Nicea-i, Iznik-tóban**](http://dkjozsef.blogspot.ro/2014/01/1500-eves-bazilika-romjait-talaltak-meg.html)

Törökország nyugati részén ásatások során.

[](http://www.magyarkurir.hu/sites/default/files/hirek/basilicaaqua.jpg)  
Iznik latin neve: **Nicea** ismerősebben cseng sokak számára, hiszen **a város az első egyetemes zsinat helyszíne volt 325-ben.** A templom romjai látszottak már a mintegy 20 méterre lévő vízpartról is, s azért kezdtek bele a feltárásba, hogy többet tudjanak meg az épületről. Még további vizsgálatokra és kutatásokra van szükség annak megállapítására, hogy pontosan milyen bazilikáról van szó. Feltételezések szerint a romok annak a Szent Péter-templomnak a maradványai, melyről egyes keresztény források említést tesznek. A templom korát még pontosítani kell, de nagy valószínűséggel Krisztus után 500 táján épült.

Pravmir/Magyar Kurír

Dr. Papp Lajos : **AZ ÉN MIATYÁNKOM**

/küldte Gyenge Béla atya, a Szatmárnémeti Comitium lelkivezetője/

Mikor a szíved már csordultig tele,  
Mikor nem csönget rád, soha senki se,  
Mikor sötét felhő borul életedre,  
Mikor kiket szeretsz, nem jutsz az eszükbe.  
Ó "lélek", ne csüggedj! Ne pusztulj bele!  
Nézz fel a magasba, reményteljesen,  
S fohászkodj:  
MIATYÁNK, KI VAGY A MENNYEKBEN!  
  
Mikor a magányod ijesztőn rád szakad,  
Mikor kérdésedre választ a csend nem ad,  
Mikor körülvesz a durva szók özöne,  
Átkozódik a "rossz", - erre van Istene!  
Ó "lélek", ne csüggedj! Ne roppanj bele!  
Nézz fel a magasba, és hittel rebegd:  
Uram!  
SZENTELTESSÉK MEG A TE NEVED!  
  
Mikor mindenfelől forrong a "nagyvilág",  
Mikor elnyomásban szenved az igazság,  
Mikor szabadul a Pokol a Földre,  
Népek homlokára Káin bélyege van sütve,  
Ó "lélek", ne csüggedj! Ne törjél bele!  
Nézz fel a magasba, - hol örök fény ragyog,  
S kérd: Uram!  
JÖJJÖN EL A TE ORSZÁGOD  
  
Mikor beléd sajdul a rideg valóság,  
Mikor életednek nem látod a hasznát,  
Mikor magad kínlódsz, láztól gyötörve,  
Hisz bajban nincs barát, ki veled törődne!  
Ó "lélek", ne csüggedj! Ne keseredj bele!  
Nézz fel a magasba, - hajtsd meg homlokod,  
S mondd: Uram!  
LEGYEN MEG A TE AKARATOD  
  
Mikor a "kisember" fillérekben számol,  
Mikor a drágaság az idegekben táncol,  
Mikor a "gazdag" milliót költ: hogy "éljen",  
S millió szegény a "nincstől" hal éhen,  
Ó "lélek", ne csüggedj! Ne roskadj bele!  
Nézz fel a magasba, - tedd össze két kezed,  
S kérd: Uram!  
ADD MEG A NAPI KENYERÜNKET!

Mikor életedbe lassan belefáradsz,  
Mikor hited gyöngül, - sőt - ellene támadsz,  
Mikor: hogy imádkozz, nincs kedved, sem erőd,  
Minden lázad benned, hogy - tagadd meg "ŐT",  
Ó "lélek", ne csüggedj! Ne egyezz bele!  
Nézz fel a magasba, s hívd Istenedet!  
Uram! Segíts!  
S BOCSÁSD MEG VÉTKEIMET!  
  
Mikor hittél abban, hogy téged megbecsülnek,  
Munkád elismerik, lakást is szereznek,  
Mikor verítékig hajszoltad magad,  
Később rádöbbentél, hogy csak kihasználtak...!  
Ó "lélek", ne csüggedj! Ne ess kétségbe!  
Nézz fel a magasba, sírd el Teremtődnek:  
Uram!  
MEGBOCSÁTOK AZ ELLENEM VÉTKEZŐKNEK!  
  
Mikor a "nagyhatalmak" a BÉKÉT TÁRGYALJÁK,  
MIKOR A BÉKE SEHOL! csak egymást gyilkolják,  
Mikor népeket a vesztükbe hajtják,  
S kérded: miért tűröd ezt ISTENEM, MI ATYÁNK?!  
Ó "lélek", ne csüggedj! Ne pusztulj bele!  
Nézz fel a magasba, s könyörögve szólj!  
Lelkünket kikérte a "rossz", támad, s tombol!  
URAM! MENTS MEG A

KÍSÉRTÉSTŐL!  
MENTS MEG A GONOSZTÓL!  
AMEN!  
  
UTÓHANG:  
  
S akkor megszólal a MESTER, keményen - szelíden,  
Távozz Sátán - szűnj vihar!  
BÉKE, s CSEND legyen!  
  
Miért féltek kicsinyhitűek?  
  
BÍZZATOK ! Hisz' én megígértem Nektek!  
Pokoli hatalmak rajtatok erőt nem vesznek  
Hűséges kis nyájam, ÉN PÁSZTOROTOK vagyok,  
S a végső időkig - VELETEK MARADOK!